Nasuha (drama)

Nasuha ialah sebuah siri drama televisyen Malaysia 2015 arahan Shuhaimi Lua Abdullah, dibintangi oleh Tasha Shilla,  Shah Iskandar, Fattah Amin dan Miera Leyana. Siri ini memulakan tayangan perdana di slot Ratu TV9 dari 3 Februari 2015 hingga 3 April 2015 menggantikan Satu Hari.Nor Akmar Samudin (29 Januari 2015). Nasuha: Cinta air mata Harian Metro. Dicapai pada 28 Jun 2015.Budiey (29 Januari 2015). Sinopsis Drama Bersiri NASUHA Lakonan Tasha Shilla Sensasi Selebriti. Dicapai pada 28 Jun 2015.

Siri ini boleh didapati melalui penstriman dalam talian di saluran YouTube rasmi TV9.

Sinopsis
Mengisahkan persahabatan akrab Nasuha dan juga Zahid. Hidup di dalam keluarga yang miskin banyak mengajarkan Nasuha erti ketabahan dan kematangan. Dan kerana itu juga, dirinya banyak dibantu oleh Zahid sejak kecil lagi. Sehinggalah satu insiden tragis yang meragut penglihatannya. Kerana keadaan keluarganya yang daif, Nasuha tidak mampu dirawat dan terpaksa menerima ketentuan dia akan menjadi buta dan tidak lagi dapat melihat keindahan dunia. Dalam meningkat remaja, Zahid memendam perasaan cinta terhadap Nasuha dan berharap Nasuha membalas cintanya. Zahid menerima seadanya Nasuha kerana kesucian hati Nasuha sudah menjadikan dia sempurna di mata Zahid.

Namun persahabatan mereka tidak kekal lama. Kerana hutang bapanya yang tidak berbayar, Zahid terpaksa menyertai satu kumpulan gengster .Zahid tiada pilihan selain membiarkan dirinya ‘mati’ dan hidup sebagai Zack, seorang penjenayah.

Kehilangan Zahid benar-benar member tamparan kepada Nasuha. Namun, kemunculan Irfan membuka hatinya tentang cinta. Marina, tunang Irfan cemburu melihat Irfan yang selalu menemaninya di pasar. Kerana cinta yang tidak berbalas dan benci melihat Nasuha bersama Irfan, Marina mengupah Zack untuk membunuh Nasuha.

Adakah Zack akan membunuh seseorang yang paling disayangi dalam hidupnya? Apakah segala rahsia ini akan terbongkar? Apakah Nasuha mengecap bahagia dalam hidupnya?

Pelakon

Pelakon utama
 Tasha Shilla sebagai Nasuha
 Shah IskandarRamlah Zainal (6 Februari 2015). Cabaran hidupkan Nasuha Harian Metro. Dicapai pada 28 Jun 2015. sebagai Zahid/Zack
 Fattah Amin sebagai Irfan
 Miera Leyana sebagai Marina

Pelakon pembantu
 Jasmin Hamid sebagai Baidura
 Faye Kusairi sebagai Yani
 Ammar Alfian sebagai Rocky
 Amyza Aznan sebagai Salimah
 Aman Shah sebagai Dato' Mokhtar
 Azhan Rani sebagai Nasrun
 Roy Azman sebagai Imran
 Fendi Seman sebagai Madi
 Firdaus Nadxaman sebagai Benji
 Nazeri Md Isa sebagai Pak Pin

Rujukan

Kategori:Drama Melayu 2015
Kategori:Rancangan TV9